CELEX: 62010CO0438
Language: mt
Date: 2011-07-13 00:00:00
Title: Digriet tal-Qorti tal-Ġustizzja (il-Ħames Awla) tat-13 ta' Lulju 2011.#Direcţia Generală a Finanţelor Publice Bacău u Administraţia Finanţelor Publice Bacău vs Lilia Druţu.#Talba għal deċiżjoni preliminari: Curtea de Apel Bacău - ir-Rumanija.#L-ewwel subparagrafu tal-Artikolu 104(3) tar-Regoli tal-Proċedura - Taxxi interni - Artikolu 110 TFUE - Taxxa fuq it-tniġġis imposta fuq l-ewwel reġistrazzjoni ta' vetturi.#Kawża C-438/10.

Digriet tal-Qorti tal-Ġustizzja (Il-Ħames Awla) tat-13 ta’ Lulju 2011 – Direcția Generală a Finanțelor Publice Bacău u Administrația
            Finanțelor Publice Bacău vs Druțu
      (Kawża C-438/10)
      “L-ewwel subparagrafu tal-Artikolu 104(3) tar-Regoli tal-Proċedura – Taxxi interni – Artikolu 110 TFUE – Taxxa fuq it-tniġġis miġbura mal-ewwel reġistrazzjoni ta’ vetturi bil-mutur”
      Dispożizzjonijiet fiskali - Taxxi interni - Taxxa fuq it-tniġġis imposta fuq vetturi bil-mutur mal-ewwel reġistrazzjoni tagħhom
         fit-territorju nazzjonali (Artikolu 110 TFUE) (ara l-punti 20, 22 u d-dispożittiv)
      
      Suġġett
      
         
               Talba għal deċiżjoni preliminari - Curtea de Apel Bacău Secţia Comercială, Contencios Administrativ şi Fiscal - Reġistrazzjoni
                  ta’ vetturi użati li qabel kienu rreġistrati fi Stati Membri oħra - Taxxa ambjentali imposta fuq vetturi bil-mutur mal-ewwel
                  reġistrazzjoni tagħhom fi Stat Membru - Kompatibbiltà tal-leġiżlazzjoni nazzjonali mal-Artikolu 110 TFUE - Diskriminazzjoni
                  meta mqabbla mal-vetturi użati diġà rreġistrati fit-territorju tal-imsemmi Stat Membru u mhux suġġetti għall-imsemmija taxxa
                  waqt bejgħ u reġistrazzjoni suċċessivi.
               
            Dispożittiv
      
         
                   
               
               
                  
               
               
                  	L-Artikolu 110 TFUE għandu jiġi interpretat fis-sens li jipprekludi li Stat Membru idaħħal taxxa fuq it-tniġġis imposta fuq
                     vetturi bil-mutur mal-ewwel reġistrazzjoni tagħhom f’dan l-Istat Membru, jekk din il-miżura fiskali tkun stabbilita b’tali
                     mod li tiskoraġġixxi t-tqegħid fiċ-ċirkulazzjoni, fl-imsemmi Stat Membru, ta’ vetturi użati mixtrija fi Stati Membri oħra,
                     mingħajr madankollu ma tiskoraġġixxi x-xiri ta’ vetturi użati tal-istess sena u li huma fl-istess kundizzjoni fis-suq nazzjonali.